**SMJERNICE ZA IZLAZAK NA INOZEMNA TRŽIŠTA**

**IRSKA**

|  |  |
| --- | --- |
| Treba li tvrtku prijaviti državnim institucijama?  Gdje?  Koji su formulari? | Ako su tvrtka ili samostalni djelatnik već poslovno nastanjeni u Republici Hrvatskoj, može se ugovarati poslove s naručiteljima iz Irske i odrađivati ih preko matičnog hrvatskog poslovnog subjekta. U Irskoj neće biti potrebno ostvariti poslovni nastan registracijom trgovačkog društva, podružnice i sl., sve dok se legalno posluje u Hrvatskoj, a u Irskoj ne namjerava trajno obavljati djelatnost. Prije odlaska na odrađivanje ugovorenih poslova u Irsku, potrebno je ispuniti određene administrativne obveze kod hrvatskih nadležnih tijela. Tzv. EU potvrda služi kao dokaz ostvarenog poslovnog nastana u Hrvatskoj te uvjerenje da nositelju nije izrečena zabrana obavljanja profesije. Upute za podnošenje zahtjeva za izdavanje EU potvrde za trgovačka društva nalazi se na web poveznici [**Potvrda za trgovačka društva**](http://psc.hr/eu-potvrda/). Sve navedeno može se dostaviti elektronskom poštom. Za potrebe dokazivanja stručne spreme ili radnog iskustva može se zatražiti dodatna dokumentaciju, o čemu se stranke obavještavaju telefonski ili elektroničkim putem. Gotove EU potvrde šalju se elektronskom poštom (skenirane), a stranka ih može preuzeti osobno, ili, po dogovoru, dobiti poštom. |
| Treba li prijaviti ovlaštene inženjere kako bi se mogla obavljati djelatnost?  Gdje?  Koji su formulari? | Profesionalni inženjeri mogu dobiti priznavanje svoje kvalifikacije na temelju sporazumima o međusobnom priznavanju koji postoje između inženjera Irske i drugim EU profesionalnim inženjerskim organizacijama ili podnošenjem zahtjeva za priznavanje prema Direktivi EU 2005/36/EC s odgovarajućim nadležnim tijelom ([Engineers Ireland](https://engineersireland.ie/home.aspx)). Određene funkcije koje obavljaju profesionalni inženjeri su regulirane i mogu zahtijevati registraciju (npr. rad kao ovlašteni inženjer) kod nadležnog nadležnog tijela spomenutog Engineers Ireland. Za daljnje informacije o radu u svojstvu inženjera u Irskoj treba se informirati na sljedećoj poveznici: [Engineering](http://www.pointofsinglecontact.ie/browse-by-sector/engineering/). Iako postoji mogućnost da se primjenjuje sustav priznavanja kvalifikacija po iskustvu, za to služi EU potvrda. Ona se dobiva se u Centru za digitalnu transformaciju i strateški razvoj HGK/ Odjel za poslovne informacije: Tel.: 01/4606 701 ; Fax: 01/4606 737 ; E-mail: [amatulin@hgk.hr](mailto:amatulin@hgk.hr); 01/4606 776 ; [ajambrecina@hgk.hr](mailto:ajambrecina@hgk.hr); 01/4606 774. Više o priznavanju stručnih kvalifikacija na web poveznici [Priznavanje stručnih kvalifikacija](https://ec.europa.eu/growth/single-market/services/free-movement-professionals/qualifications-recognition/) |
| Doprinosi za socijalno osiguranje, zdravstveno i mirovinsko | Plaćaju se u Hrvatskoj. Za rad u inozemstvu potrebno je zatražiti izdavanje obrasca A1 od Hrvatskog zavoda za mirovinsko osiguranje. HZMO izdavat će A1 potvrdu na zahtjev poslodavca ili samostalnog djelatnika nakon provedenog postupka provjere. Potvrda A1 je zadani obrazac koji vrijedi na čitavom području EU kao dokaz o tome da se u određenom razdoblju ne mora plaćati doprinosi u državi rada, jer ih plaća u Hrvatskoj, ali na razdoblje do najviše 24 mjeseca. |
| Je li potrebno osiguranje poduzeća za obavljanje djelatnosti?  Gdje ga potražiti?  Koliko to košta? | U Irskoj je obvezno. S ovim osiguranjem pokrivena je izvan ugovorna odgovornost za štetu koja je nastala iz djelatnosti osiguranika, iz posjedovanja stvari, iz pravnog odnosa ili iz određenog svojstva kao izvora opasnosti za sve materijalne i nematerijalne štete nastale trećim osobama ili zaposlenicima. Treba se tražiti ponuda osiguravajuće kuće koja to nudi. Cijene variraju od jedne osiguravajuće institucije do druge. Stoga je preporuka konzultirati irskog poslodavca za kojeg se obavljaju poslovi. |
| Treba li zaposliti lokalni kadar? | Ne. |
| Treba li otvarati podružnicu? | Ne. No, ako netko namjerava otvoriti tvrtku u Irskoj može to učiniti putem tzv. Companies Registration Office (Bloom House, Gloucester Place Lower, Dublin 1. Phone: +(353 1) 8045200, <https://www.cro.ie/>). Procedura osnivanja tvrtke u Irskoj je brza i jednostavna. Društvo s ograničenom odgovornošću (ili LLC) na svojim stranicama ima sve potrebne formulare, a moguće ih je predati i on-line te se registracija dovršava nakon maksimalno tri dana. Nakon toga potrebno je prijaviti se poreznim vlastima, što je gotovo u jedan dan. Nadležna institucija za osnivanje tvrtki - CRO - djeluje kao Vladina organizacija pod Odjelom za poslovanje, poduzetništvo i inovacije. Dakle, tzv. Limited Liability Company (LLC), može se osnovati za svega tri dana, on-line, temeljni kapital nije obvezan. Otvaranje tvrtke preko agenta u Irskoj, pri čemu nije potreban dolazak u Irsku, iznosi cca 800 EUR jer se unajmljuje i poštanska adresa kod tvrtke koja radi papire. Od dokumenata je potrebno potpisati dokumentaciju koju dostavlja agent, te se mora imenovati jedna osoba kao direktor, a druga osoba (koja ne mora biti zaposlenik niti vlasnik tvrtke) mora biti tajnica tj. moraju biti dvije odvojene fizičke osobe. Potrebno je također poslati scan osobne karte. |
| Koje su porezne obveze? | Porez se plaća za prisutnost u Irskoj 183 dana ili više u poreznoj godini ili 280 dana ili više u poreznoj i prethodnoj godini, a ako je manje od toga onda se osoba ne smatra se poreznim rezidentom u Irskoj. Ako je poslodavac hrvatskoj tvrtki rezident u Irskoj, u pravilu ćete u Irskoj plaćati porez na dohodak koji je tamo zarađen radeći ondje bez obzira na to koliko se dugo tamo živi. U sustavu "Pay As You Earn" (PAYE) („Plati dok zarađujete“) poslodavac će prema uputama *Irskog ureda za porez i carinu - Prihod* odbiti porez na dohodak od plaća i prijaviti ga poreznim vlastima. Međutim, u tom slučaju moći će se poravnati porez koji je plaćen u Irskoj. Porezna potvrda služi da se potvrdi kako tvrtka nema dugovanja u poreznom obliku u Irskoj. Ako se ovo ne ishodi, investitor (irska ugovorna strana) je dužan sa svake fakture tvrtki oduzeti 23% vrijednosti i isti iznos uplati Poreznoj Upravi, a osim toga tvrtka dobiva zahtjev od strane Uprave da za određeno razdoblje osigura osobnu poreznu izjavu. Ovo se događa kada je poslovni subjekt već imao ranije registriranu djelatnost ili tvrtku u Irskoj, odnosno ako je osoba bila u stalnom radnom zaposlenju u nekoj irskoj tvrtki, a nije predao svoju osobnu poreznu izjavu ili kao poduzetnik do sada nikad nije predavao bilo kakav porezni dokument. Na stranici [Irish Tax and Customs](https://www.revenue.ie/en/Home.aspx) dostupne su informacije o sustavu i obvezi registracije za PDV te o postupku i obrascima registracije za PDV.  O PDV-u: Za sve usluge pružene u Irskoj korisnik usluge (tj. irska tvrtka) mora platiti PDV u Irskoj (23%), ali s obzirom da RH ima potpisan Sporazum o izbjegavanju dvostrukog oporezivanja, na te usluge se ne mora plaćati porez u Hrvatskoj, nego tvrtka na svojim fakturama treba navesti da je oslobođena plaćanja PDV-a na usluge, jer se PDV obračunava prema mjestu primatelja usluge. Pri tome daje svoj i partnerov PDV identifikacijski broj koji izdaju porezne uprave, a radi kontrole plaćanja PDV-a na Zajedničkom europskom gospodarskom prostoru. |
| Koja je jedinstvena kontakt točka?  Koje usluge može pružiti? | [Jedinstvena kontakt točka - Irska](http://www.pointofsinglecontact.ie/) (PSC) (*The Irish Point of Single Contact*) nalazi se u jedinici za jedinstveno tržište Odjela za poslovanje, poduzetništvo i inovacije. Glavna uloga PSC-a je pružanje općih informacija o postupcima potrebnim za irska / EU poduzeća koja namjeravaju poslovati u Irskoj. (npr. postupci potrebni za rad arhitekata u Irskoj). PSC je u Irskoj uspostavljena kao rezultat prenošenja Direktive o uslugama EU ([EU Services Directive](http://eur-lex.europa.eu/LexUriServ/LexUriServ.do?uri=OJ:L:2006:376:0036:0068:EN:PDF)) u nacionalno pravo. Jedinstvena točka za kontakt upućuje zahtjev nadležnom tijelu sa rokovima za donošenje odluka nakon što je zahtjev Jedinstvena kontakt osoba primila. Ova je usluga besplatna. Informacije daje i Odjel za gospodarstvo, Veleposlanstva Irske u Zagrebu: Miramarska 23/III, 10000 Zagreb, telefon: +385/(0)1/62 78 920, E-mail: [zagreb@dfa.ie](mailto:zagreb@dfa.ie) ili Konzulat Irske u Splitu, Rovinjska 4, telefon: +385 21 362 008, E-mail: [honconsplit@int-service.hr](mailto:honconsplit@int-service.hr) |
| Popis zakonskih propisa koji su bitni za obavljanje djelatnosti  Prijevod zakonskih propisa | [Irski registar zakonodavstva](https://webgate.ec.europa.eu/multisite/n-lex-migration/info/info-ie/index_hr) tj. Irsko zakonodavstvo dostupno je na [*web*-mjestu irskog registra zakonodavstva „Irish Statute Book” (eISB)(link is external)](http://www.irishstatutebook.ie/), koje izrađuje i ažurira Ured državnog odvjetnika. Korisnici mogu pregledavati i pretraživati zakonodavne akte iz baze podataka eISB-a, koja sadržava zakone irskog parlamenta „Oireachtasa” (primarno zakonodavstvo) od 1922. do danas, podzakonske akte (sekundarno zakonodavstvo) od 1922. do danas te popis zakonodavnih akata (bivše kronološke tablice zakona). |
| Minimalno propisane plaće | Od 1. veljače 2020. nacionalna minimalna plaća iznosi 10,10 eura po satu, kako je utvrđeno u Nacionalnoj odluci o minimalnoj plaći 2020. ([National Minimum Wage Order 2020](http://www.irishstatutebook.ie/eli/2020/si/8/made/en/print)). Stope plaća temelje se isključivo na dobi. |
| Koje su procedure za javnu nabavu? | [The Construction Industry Register Ireland (CIRI)](https://www.ciri.ie/register/) je službeni internetski registar nadležnih građevinara, izvođača, specijalnih podizvođača i obrtnika koji se obvezuju izvoditi građevinske radove u Irskoj. Registar podržava Vlada, a njegov je cilj biti prepoznat kao primarni mrežni resurs koji potrošači koriste u javnoj i privatnoj nabavi građevinskih usluga. Još neki detalji mogu se naći na web poveznici: [CIRI Member Requirements](https://www.ciri.ie/register-now/). |